b'\n_START_ARTICLE_\nCimber Sterling\n_START_SECTION_\nF\xc3\xb8lger af konkursen\n_START_PARAGRAPH_\nPersoner som havde betalt med dankort og ikke havde k\xc3\xb8bt en konkursforsikring, mistede deres penge. Personer, der havde betalt med et internationalt kreditkort eller rejste via et rejsebureau, havde mulighed for at f\xc3\xa5 deres penge retur. Omkring 600 ansatte mistede deres job._NEWLINE_Indenrigsruterne til Karup, S\xc3\xb8nderborg og R\xc3\xb8nne blev hurtigt overtaget. S\xc3\xb8nderborg og R\xc3\xb8nne havde fly allerede samme dag med Danish Air Transport. Karup fik fly igen fire dage efter, den 6. maj 2012. Karup bliver nu betjent af Norwegian, der dog m\xc3\xb8der kritik fra det lokale erhvervsliv for manglende frekvens (for f\xc3\xa5 afgange)._NEWLINE_Ruten til Aalborg har mistet 20% af sin kapacitet. Norwegian s\xc3\xa6tter en ekstra afgang ind, mens SAS s\xc3\xa6tter st\xc3\xb8rre fly ind. Ruten til Aarhus f\xc3\xa5r en ekstra daglig afgang, betjent af SAS._NEWLINE_Indenrigsruten til Billund er genopstartet af SAS, der bruger Cimber AS (dannet af folk fra det gamle Cimber Sterling)til at flyve ruten med en ATR maskine i SAS design. Det nye Cimber AS flyver desuden en r\xc3\xa6kke udenlandsdestinationer for SAS._NEWLINE_Ruterne mellem Stockholm, Oslo og Billund er reddet af danske SUN-AIR. Ruten mellem Oslo og Aalborg er ogs\xc3\xa5 overtaget af SUN-AIR._NEWLINE_Fra K\xc3\xb8benhavn, hvor Cimber Sterling havde fly til Stockholm, Norrk\xc3\xb6ping, Prag, Barcelona, Rom, Malaga, Palma de Mallorca, Nice, Napoli, Chania og Catania, flyver der allerede andre selskaber, med undtagelse af Norrk\xc3\xb6ping, Chania og Catania.'